**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS STEBĖSENOS KOMITETO POSĖDŽIO**

**PROTOKOLINIS SPRENDIMAS**

**DĖL FINANSŲ MINISTERIJOS PASIŪLYMO KEISTI 2023 METŲ KOMUNIKACIJOS PLANĄ, TAIKANT RAŠYTINĘ PROCEDŪRĄ**

2023-09-20 Nr. 44P-3 (82)

**Finansų ministerijos pasiūlymas:**

**SIŪLOMA:**

**1. Pritarti pasiūlymui** dėl 2023 m. komunikacijos plano pakeitimo tvirtinimo (pridedama).

**Argumentai:**

Atsižvelgiant į tai, kad 2014–2020 m. finansinis laikotarpis eina į pabaigą ir įvertinus komunikacijos plano įgyvendinamas veiklas buvo nustatyta, kad dalis komunikacijos kampanijų gali būti ne iki galo įgyvendintos dėl lėšų trūkumo 2023 metams. Siekiant užtikrinti veiklų tęstinumą, būtina atlikti 2023 m. komunikacijos plano lėšų perskirstymą, kad numatytos komunikacijos kampanijos būtų įgyvendintos.

**Pagrindiniai keitimai:**

* Keičiasi Ekonomikos ir inovacijų ministerijos, Susisiekimo ministerijos ir Kultūros ministerijos lėšų poreikis 2023 metams, nes nespėjus panaudoti lėšų 2022 metais jas siūloma perkelti į 2023 metus taip užtikrinant, kad suplanuotos veiklos bus įgyvendintos.
* Taip pat skirta lėšų papildomai suplanuotoms veikloms įgyvendinti šioms institucijoms ir jų kampanijoms:
* Finansų ministerijos kampanijai „ES fondų investicijos šiandien ir rytoj“.
* Švietimo, mokslo ir sporto ministerijos kampanijoms: „Projektų vykdytojų informavimas“, „Pažangus švietimas – gamtos ir technologijos mokslų (STEAM) populiarinimas“, „Pažangus mokslas – komercializuotas mokslas“, „Mokymasis visą gyvenimą“ ir „Moderni švietimo sistema“.
* Sveikatos apsaugos ministerijos kampanijai „Sveikatos kultūra“.
* Centrinės projektų valdymo agentūros kampanijai „Pareiškėjų ir projektų vykdytojų informavimas“.
* Inovacijų agentūros kampanijai „.Pareiškėjų ir projektų vykdytojų informavimas“.
* Pakeistos Finansų ministerijos trečios kampanijos „2014–2020 m. ES fondų investicijų komunikacijos strategijos valdymas“ siektinos rodiklių reikšmės.

**Kiti techniniai keitimai:**

* Įrašyta Europos socialinio fondo agentūros kampanijos „Prasmingos investicijos į žmogų“ rodiklio pradinė ir siektina reikšmė, tai pat sumažintas šiai kampanijai skirtas finansavimas.
* Į Centrinės projektų valdymo agentūros ir Inovacijų agentūros kampanijas „Pareiškėjų ir projektų vykdytojų informavimas“ įtraukta tikslinė grupė – potencialūs pareiškėjai. Kartu įtraukti ir šiai tikslinei grupei skirti rodikliai.
* Prie Centrinės projektų valdymo agentūros komunikacijos kampanijos „Pareiškėjų ir projektų vykdytojų informavimas“ tikslinių auditorijų įtraukta visuomenė (2022–2023 m. plane ši tikslinė grupė buvo įtraukta).

**NUTARTA:**

1. **Pritarti pasiūlymui** dėl 2023 m. komunikacijos plano pakeitimo tvirtinimo.

Iš 52 Komiteto narių balsavime dalyvavo 32 Komiteto nariai. **„UŽ“ balsavo 32 Komiteto nariai, „PRIEŠ“ balsavusių nėra.**

PRIDEDAMA:

1. 2014–2020 metų Europos Sąjungos fondų investicijų programos stebėsenos komiteto 2023 m. rugsėjo 20 d. posėdžio dalyvių sąrašas, 1 lapas.
2. 2023 m. komunikacijos planas.

Komiteto pirmininkė Kotryna Tamoševičienė